Цяпер, як мы ведаем, ідзе вялікі гандаль з Расіяй адразу па ўсіх кірунках, ад крэдытаў і пазык да цэнаў на энерганосьбіты і вайсковай супрацы. Так гістарычна склалася, што Беларусь заўсёды падыходзіць да эканамічных спрэчак з узмацненнем уласных тэзісаў. Звычайна, калі трэба нешта разруліць з Еўропай, бяруць у турмы некалькі ні ў чым не вінаватых апазіцыянераў. І чакаюць, што заходнія перамоўшчыкі выкупяць іх свабоду эканамічнымі залагоджваннямі.